1.  ปัจจัยความเสี่ยง

1.1 ความเสี่ยงจากภาวะการแข่งขันทางธุรกิจ

ภาวะการแข่งขันของธุรกิจพัฒนาอสังหาริมทรัพย์มีความรุนแรงอย่างต่อเนื่องในปี 2548 และปี
2549จากภาวะการแข่งขันที่จะรุนแรงมากขึ้นนั้น
ผู้ประกอบการปรับตัวมาเน้นการพัฒนาโครงการอาคารชุดระดับราคา 1-3 ล้านบาท
ที่อยู่ใกล้เส้นทางรถไฟฟ้ามากขึ้น เพื่อให้สอดคล้องกับความต้องการและกำลังซื้อของผู้บริโภค
ผู้ประกอบการต้องแข่งขันมากขึ้น ไม่สามารถเพิ่มราคาขายได้ตามค่าวัสดุก่อสร้าง อีกทั้ง
ผู้ประกอบการต้องจัดกิจกรรมทางด้านการตลาดหลาย ๆ ด้าน เพื่อให้เข้าถึงลูกค้าเป้าหมายมากขึ้น

อย่างไรก็ตาม ในปี 2550
คาดว่าความต้องการที่อยู่อาศัยและปริมาณที่อยู่อาศัยจะปรับตัวเข้าสู่สมดุลมากขึ้น
เนื่องจากบริษัทมีชื่อเสียงและมีประสบการณ์เป็นที่ยอมรับจะมีข้อได้เปรียบภายใต้ภาวะการณ์แข่งขัน
บริษัทจะขายบ้านหรือห้องชุดในระดับราคาที่เหมาะสม
เพื่อให้สอดคล้องกับกำลังซื้อของผู้บริโภคและทำเลที่ตั้งของโครงการ

1.2 ความเสี่ยงจากการปรับอัตราดอกเบี้ยของสินเชื่อที่อยู่

ในปี 2549 อัตราดอกเบี้ยของสินเชื่อที่อยู่อาศัยปรับตัวเพิ่มขึ้นเมื่อเทียบกับปีก่อน
การปรับเพิ่มของอัตราดอกเบี้ยย่อมส่งผลกระทบโดยตรงต่อผู้บริโภคที่ต้องพึ่งพาสินเชื่อเป็นหลัก
ซึ่งมีผลต่อกำลังซื้อ การเลือกซื้อบ้านที่มีขนาดเล็กลงและราคาต่ำลง ทั้งนี้ บริษัทฯ
มีโครงการอยู่ในหลายพื้นที่
และได้มีการปรับรูปแบบบ้านให้สอดคล้องกับภาวะการณ์โดยสร้างบ้านระดับราคาที่เหมาะสมกับลูกค้าแต่ละกลุ่ม

1.3 ความเสี่ยงในการสร้างบ้านก่อนขาย

เนื่องจากปัจจัยด้านกำลังซื้อของผู้บริโภคลดลง ซึ่งทำให้การตัดสินใจซื้อชะลอตัวลงไปบ้าง
ส่งผลกระทบต่อกลยุทธ์สร้างบ้านพร้อมอยู่ บ้านสร้างเสร็จนั้นไม่ตรงกับความต้องการของตลาด
บริษัทฯ จึงแบ่งการสร้างบ้านเป็นโซน เพื่อนำเสนอทางเลือกให้แก่ลูกค้า เช่น บ้านแบบโฮมออฟฟิต
บ้านเดี่ยว บ้านแฝด รวมถึงคอนโดมิเนียม
โดยได้มีการติดตามสอบถามความต้องการของลูกค้าที่มาเยี่ยมชมโครงการเพื่อให้ทราบถึงความต้องการที่แท้จริงและพฤติกรรมของผู้บริโภคในขณะนั้น
หากความต้องการเปลี่ยนไปไม่สอดคล้องกับกลยุทธ์ที่บริษัทได้วางแผนไว้
บริษัทจะทำการปรับสินค้าให้เหมาะสมเพื่อตอบสนองให้ตรงกับความต้องการของลูกค้า อีกทั้ง
บริษัทได้ให้ความสำคัญต่อการวางแผนการก่อสร้างให้เป็นทิศทางเดียวกับปริมาณการขาย
รวมทั้งได้ให้ความสำคัญต่อการตรวจสอบคุณภาพของสินค้าก่อนที่จะดำเนินการส่งมอบให้แก่ลูกค้า
เพื่อให้ลูกค้ามั่นใจและพึงพอใจในคุณภาพของสินค้า

1.4 ความเสี่ยงจากการเพิ่มขึ้นของราคาวัสดุก่อสร้าง

ผลต่อเนื่องจากการปรับตัวที่สูงขึ้นของราคาน้ำมันในช่วงปี 2549
ทำให้ราคาวัสดุก่อสร้างและแรงงานในการก่อสร้างปรับเพิ่มขึ้น ต้นทุนการก่อสร้างที่เพิ่มขึ้นนั้น
ทำให้บริษัทต้องระมัดระวังในการวางแผนการก่อสร้าง สร้างความสัมพันธ์อันดีกับผู้รับเหมาก่อสร้าง
สร้างความมั่นใจในโครงการของบริษัท มีการประสานงานที่ดี
ทำให้การส่งมอบงานเป็นไปตามแผนงานที่วางไว้
ส่งผลต่อการควบคุมต้นทุนค่าก่อสร้างเป็นไปอย่างมีประสิทธิภาพ

1.5 ความเสี่ยงจากการเพิ่มขึ้นของอัตราดอกเบี้ยเงินกู้ยืม

การปรับเพิ่มของอัตราดอกเบี้ยเงินกู้อย่างต่อเนื่อง ในปี 2549
ส่งผลกระทบต่อต้นทุนทางการเงินของบริษัทเพิ่มขึ้น
ประกอบกับความเข้มงวดในนโยบายการให้เงินกู้ยืมของธนาคารพาณิชย์ส่งผลต่อสภาพคล่องของบริษัท
และหากมีการปรับเพิ่มของอัตราดอกเบี้ยจะส่งผลต่อต้นทุนการพัฒนาโครงการ อย่างไรก็ตาม
บริษัทได้สร้างพันธมิตรกับสถาบันการเงินหลายแห่ง
ซึ่งโครงการที่ดำเนินการอยู่ในปัจจุบันยังได้รับการสนับสนุนจากธนาคารพาณิชย์ของไทยเป็นอย่างดี

ณ 31 ธันวาคม 2549 บริษัทมีเงินกู้ยืมระยะยาว จำนวน 205 ล้านบาท
จากสถาบันการเงินเพื่อลงทุนในโครงการพัฒนาอสังหาริมทรัพย์เพื่อขายของบริษัท

โครงการ เงินกู้ยืม(ล้านบาท) ระยะเวลา อัตราดอกเบี้ย

ปรีชา ร่มเกล้า 37 ชำระคืนภายใน 30 ก.ย. 2550 MLR

ปรีชาราม 1 ถ.ราษฎร์พัฒนา 44 ชำระคืนภายใน 15 มิ.ย. 2551 MLR+0.50

ปรีชาราม 2 ถ.ราษฎร์พัฒนา 54 ชำระคืนภายใน 10 ธ.ค. 2551 MLR

ปรีชา สุวินทวงศ์ 64 สิ้นสุด ปี 2551 MLR+0.50

เงินทุนหมุนเวียน 6 ชำระคืนภายใน 30 พ.ย. 2553 MLR